Tiltale for vold i gentagelsestilfælde, trusler, ulovlig tvang herunder mod offentligt ansatte, flugt, indbrudstyveri m.m. Påstand om dom til anbringelse på psykiatrisk afdeling og konfiskation
Ret: Retten i Esbjerg (1. instans)
Faggruppe: Straffesag — Nævningesag
Sagsemner: Forbrydelser mod offentlig myndighed;
Formueforbrydelser;
Liv og legeme;
Strafferetlige sanktioner og andre foranstaltninger;

/

20 JUN 2023
RETTEN I ESBJERG
35-årig mand dømt til anbringelse på psykiatrisk afdeling

Dom afsagt: 20. juni 2023

Den 35-årige mand fra Esbjerg var tiltalt i 15 forskellige forhold, herunder flere tilfælde med vold

og trusler mod personale på psykiatrisk afdeling. Han var desuden tiltalt for at være flygtet fra

Psykiatrisk afdeling i Middelfart, i hvilken forbindelse han truede en ansat til at lukke sig ud.

Sagsnummer: SS-6169/2022

Sagen kort fortalt

Tiltalte, der har været varetægtsfængslet på psykiatrisk afdeling siden januar 2022, erkendte sig
helt eller delvis skyldig i flere af sagens forhold og nægtede sig i øvrigt skyldig. Bevisførelsen
bestod navnlig af lang række vidneforklaringer.
Dommens resultat

Retten fandt tiltalte helt eller delvist skyldig i 12 af sagens forhold, mens han blev frifundet i de
resterende tre, som blandt andet omhandlede et indbrudstyveri. Den tiltalte blev dømt til
anbringelse i psykiatrisk afdeling uden fastsat længstetid. Tiltalte modtog dommen og accepterede
fortsat varetægtsfængsling.

Sagen var en nævningesag og rettens medlemmer var enige om resultatet.

Afgørelsesdato

Dommen blev afsagt af Retten i Esbjerg den 20. juni 2023.